Carl Jacob Arnholm
Store norske leksikon,Jus,Jurister
Carl Jacob Arnholm var en norsk jurist, professor i rettsvitenskap ved Universitetet i Oslo 1933–1969.
Arnholm deltok aktivt i lovgivningsarbeidet, især på familie- og arverettens område. Han skrev en rekke bøker om arverett, familierett, avtalerett, panterett og obligasjonsrett; særlig nevnes Privatrett I–V (1964-74) som omfatter avtalerett, obligasjonsrett, arverett og familierett.Arnholms verker utmerker seg ved en klar, livfull stil og en praktisk, livsnær innstilling til de rettslige problemer. Gjennom sitt mangesidige og omfattende forfatterskap og gjennom sin lange lærergjerning satte han sitt preg på en generasjons juristutdannelse og juridisk debatt på privatrettens område.Også utenom Norge har hans verker hatt stor innflytelse. Han ble æresdoktor ved Stockholms universitet (1957) og Københavns universitet (1959). Les mer i Store norske leksikon Carl Jacob Arnholm i Norsk biografisk leksikon